“พาณิชย์” เผยส่งออก ก.ย. ติดลบน้อยลง อยู่ที่ 3.86% ชี้สัญญาณฟื้นต่อเนื่อง
“กระทรวงพาณิชย์” เผยส่งออก ก.ย. ติดลบน้อยลง อยู่ที่ 3.86% ชี้สัญญาณฟื้นต่อเนื่อง 
“กระทรวงพาณิชย์” เผยส่งออก ก.ย. ติดลบน้อยลง อยู่ที่ 3.86% ชี้สัญญาณฟื้นต่อเนื่อง
22 ต.ค. 2563

นางสาวพิมพ์ชนก วอนขอพร ผู้อำนวยการสำนักงานนโยบายและยุทธศาสตร์การค้า (สนค.) กระทรวงพาณิชย์ แถลงตัวเลขการค้าระหว่างประเทศของไทยเดือน ก.ย.63 โดยระบุว่า การส่งออกของไทยเดือน ก.ย. มีมูลค่า 19,621.32 ล้านเหรียญสหรัฐ ปรับตัวลดลง -3.86% ทั้งนี้ การส่งออกไทยฟื้นต่อเนื่องเป็นเดือนที่ 3 ถือเป็นสัญญาณที่ดี เนื่องจากการค้าโลกฟื้นตัวจากการควบคุมการแพร่ระบาดของโควิด-19 อย่างไรก็ตาม ต้องจับตาการระบาดโควิด-19 รอบสอง และการเลือกตั้งประธานาธิบดีสหรัฐฯ
ส่วนการนำเข้ามีมูลค่า 17,391.20 ล้านเหรียญสหรัฐ หดตัว -9.08% ทำให้ดุลการค้าเกินดุล 2,230.12 ล้านเหรียญสหรัฐ
ขณะที่ภาพรวมช่วง 9 เดือนแรกของปี 63 (ม.ค.-ก.ย.) การส่งออกมีมูลค่ารวม 172,996.10 ล้านเหรียญสหรัฐ หดตัว -7.33% ส่วนการนำเข้ามีมูลค่ารวม 152,372.41 ล้านเหรียญสหรัฐ หดตัว -14.64% ส่งผลให้ดุลการค้าเกินดุล 20,623.68 ล้านเหรียญสหรัฐ